ผมแพ้ยา Arcoxia ริมฝีปากแสบร้อนและแหง มีรอยไหม้ ที่ริมฝีปากล่าง และที่หนังหุ้มปลายอวัยวะเพศ แสบร้อนและบวมในตอนแรก และวันต่อๆมา ก็ลอก หนังลอกออก เหมือนแผลสด แสบมากเวลาโดนน้ำหรือปัสวะ ตอนไปรักษาตอนแรกฉีดยา และจ่ายยาแก้แพ้ กับยาทา Tacinal 0.02 ครับ ผิวหนังที่หุ้มปลายอวัยวะเพศ ลอกและแสบมากเหมือนแผลสด รักษายังงัยดีครับ ใช้ยาอะไรทาได้บ้างครับ
สวัสดีค่ะ mongkolจากอาการแพ้ยาดังกล่าวมานั้น น่าจะเป็นแพ้ยาค่อนข้างรุนแรง ทำให้มีแผลลอกที่บริเวณเยื่อบุอวัยวะเพศและเยื่อบุปากร่วมด้วยโดยการแพ้ยาแบบรุนแรงอาจจะทำให้เกิดผื่นแดงที่มีลักษณะจำเพาะตามร่างกาย เกิดแผลพุพองตามผิวหนังและเยื่อเมือกบุผิวบริเวณริมฝีปาก ช่องปาก จมูก ตา และอวัยวะเพศ ผิวหนังชั้นนอกหลุดลอก ทำให้เห็นผิวด้านในที่มีลักษณะคล้ายผิวไหม้ได้ ซึ่งมีอันตรายเพราะอาจทำให้เกิดการติดเชื้อที่ผิวหนังรุนแรงได้แนะนำการไปที่รพ.เพื่อประเมินอาการจะดีที่สุด เพราะการแพ้ยาแบบรุนแรงนั้นควรดูแลอาการในรพ. เพื่อให้สารน้ำที่เหมาะสม และทำแผล โดยเรื่องแผลที่แสบลอกที่เยื่อบุอวัยวะเพศนั้นอาจใช้ยาสเตียรอยด์ความเข้มข้นต่ำๆ ร่วมกับทาวาสลีนให้ความชุ่มชื้นลดอาการระคายเคืองได้ แต่ควรไปรพ.เพื่อประเมินอาการนะคะ